
STANOVISKO
Výbor pre zamestnanosť a sociálne veci vyzýva Výbor pre kontrolu rozpočtu, aby ako gestorský výbor zaradil do návrhu uznesenia, ktorý prijme, tieto body:
<RepeatBlock-Dec>
–	so zreteľom na výročnú správu Dvora audítorov o plnení rozpočtu za rozpočtový rok 2024 spolu s odpoveďami inštitúcií a na osobitné správy Dvora audítorov,
1.	víta stanovisko Európskeho dvora audítorov bez výhrad, v ktorom dospel k záveru, že konsolidovaná účtovná závierka EÚ za rok 2024 vyjadruje verne zo všetkých významných hľadísk finančnú situáciu Únie na konci roka;
2.	konštatuje, že na konci roka 2024 predstavovali celkové neuhradené záväzky vrátane nástroja NextGenerationEU sumu 507,4 miliardy EUR, čo predstavuje pokles z rekordne vysokej úrovne 543 miliárd EUR v roku 2023, a konštatuje, že táto úroveň prevyšuje odhad Komisie z júna 2024 o 33,5 miliardy EUR;
3.	konštatuje, že miera chybovosti v okruhu 2 VFR „Súdržnosť, odolnosť a hodnoty“ podľa odhadu Dvora audítorov v roku 2024 síce klesla na 5,7 % oproti 9,3 % v roku 2023, naďalej však prekračuje 2 % prah významnosti, čo viedlo k tomu, že Dvor audítorov vydal záporné stanovisko k zákonnosti a správnosti rozpočtových výdavkov; konštatuje, že výdavky v rámci tohto okruhu sú naďalej vysokorizikové vzhľadom na ich povahu založenú na uhrádzaní nákladov a zložité pravidlá a že hlavnými druhmi vyčíslených chýb boli neoprávnené náklady a projekty, nezrovnalosti v postupoch verejného obstarávania a chýbajúce základné podporné doklady; požaduje zvýšené úsilie o zníženie miery chybovosti, najmä v novom období financovania, a berie na vedomie pripomienku Dvora audítorov, že zložitosť spôsobu vyplácania finančných prostriedkov má vplyv na riziko chýb;
4.	vyjadruje veľké poľutovanie nad tým, že Komisia predpokladá v prípade fondov politiky súdržnosti na roky 2025 – 2027 zrušenie viazanosti vo výške 2,7 miliardy EUR, čo je takmer sedemkrát viac ako sa predpokladalo v roku 2022; so znepokojením konštatuje, že celková miera čerpania týchto finančných prostriedkov bola do konca roka 2024 len 5 % v porovnaní so 14 % v rovnakom bode predchádzajúceho VFR[footnoteRef:1]; opakuje, že táto situácia odráža trvalo nízku mieru čerpania, a preto vyzýva členské štáty, aby zabezpečili rýchlejšie čerpanie týchto finančných prostriedkov; zdôrazňuje, že Komisia by mala určiť spôsoby, ako pomôcť členským štátom urýchliť využívanie finančných prostriedkov EÚ, najmä prostriedkov v rámci zdieľaného riadenia podľa nariadenia o spoločných ustanoveniach, s cieľom zlepšiť čerpanie pri súčasnom dodržiavaní správneho finančného riadenia; v tejto súvislosti berie na vedomie nedávno prijaté legislatívne návrhy týkajúce sa nariadení o fondoch politiky súdržnosti na programové obdobie 2021 – 2027[footnoteRef:2], ktoré by mohli pomôcť znížiť riziko zrušenia viazanosti týchto finančných prostriedkov; [1:  2024 Audit EÚ v skratke, Európsky dvor audítorov.]  [2:  COM(2025)123 a COM(2025)164.] 

5.	pripomína, že výdavky v rámci podokruhu 2a „Hospodárska, sociálna a územná súdržnosť“ sa zameriavajú na znižovanie rozdielov medzi členskými štátmi a regiónmi EÚ; zdôrazňuje význam politiky súdržnosti EÚ pri podpore vykonávania Európskeho piliera sociálnych práv a akčného plánu na jeho realizáciu a jeho hlavných cieľov; zdôrazňuje, že politika súdržnosti EÚ významne prispieva k politikám EÚ v oblasti zamestnanosti, sociálnych vecí, vzdelávania a zručností vrátane štrukturálnych reforiem v týchto oblastiach;
6.	pripomína význam ESF+, ktorého cieľom je dosiahnuť vysokú zamestnanosť, spravodlivú sociálnu ochranu, kvalifikovanú a odolnú pracovnú silu a inkluzívne spoločnosti ako kľúčové faktory pri odstraňovaní chudoby; konštatuje, že napriek uvoľňovaniu inflácia ovplyvňovala rozpočet Únie aj v roku 2024, zvyšovala náklady a znižovala skutočnú hodnotu rozpočtových prostriedkov a účinnosť ESF+; zdôrazňuje, že súčasný rozpočet ESF+ v žiadnom prípade nepostačuje na splnenie cieľov akčného plánu Európskeho piliera sociálnych práv do roku 2030; zdôrazňuje, že inštitúcie EÚ, štátne a regionálne orgány musia pokračovať vo finančnej a politickej podpore ESF+ pri plnení jeho cieľov a zámerov v nadchádzajúcich rokoch; zdôrazňuje význam zapojenia organizácií občianskej spoločnosti a sociálnych partnerov pracujúcich v teréne do vykonávania činností financovaných z ESF+; vyzýva Komisiu, aby internalizovala zamestnancov jaslí a zabezpečila im dobré pracovné podmienky a zmluvnú stabilitu;
7.	víta, že Komisia v súlade so svojimi záväzkami a v nadväznosti na opakované výzvy Parlamentu vypracovala pilotnú metodiku na sledovanie a meranie výdavkov súvisiacich s rodovou rovnosťou na úrovni programov vo VFR na roky 2021 – 2027 s cieľom zlepšiť uplatňovanie hľadiska rodovej rovnosti v rozpočtovom postupe Komisie a to, ako navrhovanie politík a prideľovanie zdrojov podporujú ciele rodovej rovnosti;
8.	žiada Komisiu, aby čo najskôr vykonala všetky zostávajúce odporúčania Dvora audítorov.
9.	pripomína, že je dôležité monitorovať používanie finančných prostriedkov EÚ s cieľom zabezpečiť ochranu finančných záujmov EÚ; vyzýva Komisiu, aby v plnej miere využila dostupné nástroje na riešenie jasného rizika vážneho porušenia hodnôt EÚ a zásad právneho štátu; v tejto súvislosti pripomína vyhlásenie Komisie pripojené k revízii politiky súdržnosti v polovici trvania v tejto veci;
</RepeatBlock-Dec>

[bookmark: FootprintPageAD]PRÍLOHA: VYHLÁSENIE O POSKYTNUTÝCH INFORMÁCIÁCH
<FootprintIntro>Spravodajkyňa výboru požiadaného o stanovisko na vlastnú zodpovednosť vyhlasuje, že do svojho stanoviska nezahrnula žiadne informácie od zástupcov záujmových skupín, na ktorých sa vzťahuje medziinštitucionálna dohoda o povinnom registri transparentnosti[footnoteRef:3], ani od zástupcov verejných orgánov tretích krajín vrátane ich diplomatických misií a veľvyslanectiev, ktorí sa musia uviesť v tejto prílohe podľa článku 8 prílohy I k rokovaciemu poriadku.</FootprintIntro> [3:  Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

